Mart ja Moonika Helme viibivad tänaseni Iisraelis, kus kohtutakse sealsete poliitikute ja ühiskonnategelastega.

Riigikogu eelinfo ütleb, et Riigikogu liige Helle-Moonika Helme osaleb 4. – 6. juunil (ehk eilsest homseni) Jeruusalemmas Iisraeli Parlamendi korraldataval kohtumisel (Jerusalem Prayer Breakfast) eri riikide kristlike valitsusjuhtide ja poliitiliste liidritega.

Ei pea kaua mõtlema, eks temagi sõitis samasse riiki: "4.-6. juunil osaleb siseminister Mart Helme Iisraelis Jeruusalemma palvushommikusöögil, mille korraldab Iisraeli parlament Knesset. Siseminister peab Knessetis tervituskõne ja lisaks on ministril võimalus kohtuda erinevate riikide valitsusjuhtide, parlamentääride ja ühiskonnategelastega."